1200 वोटरों पर एक बूथ, कमजोर वर्ग के लिए चलंत मतदान केंद्र
नगरपालिकाचुनाव में हर वार्ड में 1200 मतदाताओं पर एक मतदान केंद्र होगा। मतदान केंद्र संबंधित वार्ड में सरकारी या अर्द्ध सरकारी भवन में बनेगा। एक वार्ड का मतदान केंद्र दूसरे वार्ड के परिसीमन में नहीं होगा। कमजोर वर्ग, सफाईकर्मियों के क्षेत्रों या मलिन बस्तियों में ऐसे वर्ग की सुविधा के लिए एक अतिरिक्त मतदान केंद्र या चलंत मतदान केंद्र बनेगा। चाहे वहां उनकी आबादी 250 या उसके आसपास ही क्यों हो। नगरपालिका चुनाव-2017 को लेकर मतदान केंद्र बनाने के लिए राज्य निर्वाचन आयोग ने सभी जिला निर्वाचन पदाधिकारी, नगरपालिका को गाइड लाइन भेजी है। इसके आधार पर निर्वाचक निबंधन पदाधिकारी माधव कुमार सिंह ने नगर निगम के सभी रिवाईजिंग ऑथोरिटी से मतदान केंद्र बनाने के लिए भवन चिह्नित कर रिपोर्ट मांगी है।
मतदानकेंद्रों की भी बनाई जाएगी सूची : मतदातासूची की तरह मतदान केंद्रों की सूची भी नगरपालिका द्वारा प्रकाशित की जाएगी। इसके बाद सूची की प्रतियां आम लोगों में बिक्री की जाएगी। इससे प्राप्त आय संबंधित नगरपालिका के खाते में जमा होगी। मतदान केंद्रों की सूची राज्य निर्वाचन आयोग द्वारा प्रकाशित की जाएगी।
पटना सदर अनुमंडल के वार्डों में दावा-आपत्ति
{19984लोगों ने नए नाम जोड़ने के लिए दिया आवेदन
{39 लोगों ने मतदाता सूची में सुधार के लिए दिया आवेदन
{25 लोगों ने नाम हटाने के लिए दिया आवेदन
{2500 लोगों ने मतदाता सूची में वार्ड बदलने पर आपत्ति दर्ज कराई
चुनाव मई में संभव
नगरपालिकाका आम निर्वाचन मई में संभावित है। वार्डवार प्रकाशित प्रारूप मतदाता सूची पर प्राप्त आपत्ति का सात मार्च तक निष्पादन किया जाना है। मतदाता सूची के प्रारूप प्रकाशन में प्राप्त आपत्तियों के निष्पादन के बाद मतदान केंद्रवार मतदाताओं को संबंंद्ध किया जाएगा। हर मतदान केंद्र मतदाताओं के स्थान से एक या दो किमी की दूरी पर ही रखा जाना है।
एक मकान में 4 केंद्र
एकमकान में अधिकतम चार मतदान केंद्र बन सकेंगे। किसी मतदान केंद्र से संबद्ध मतदाता जिस क्षेत्र में रहते हैं, उनका केंद्र वहीं बनेगा, ताकि अधिक से अधिक मतदाता मत का प्रयोग कर सकें। विशेष परिस्थिति में निजी भवनों में भी मतदान केंद्र बनाया जा सकेगा। कोई भी मतदान केंद्र पुलिस थाना, अस्पताल, डिस्पेंसरी, मंदिर या अन्य धार्मिक स्थलों या विवादित परिसरों में नहीं बनेगा।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva